Foto: RIA Novosti Fransiya prezidenti Fransua Olland BMT bosh kotibi Pan Gi Munni Faxriy Legion ordeni bilan taqdirladi. BMT bosh kotibi iqlim o‘zgarishlariga qarshi kurashdagi jonbozligi va bu boradagi kelishuvga erishgani uchun orden kavaleriga aylangan. O‘tgan yilning 12 dekabrida BMT a’zolari bo‘lgan 196 davlat vakillari Parij kelishuvini imzolagandi. Unga ko‘ra, tomonlar 2020 yildan keyin atrof-muhit ifloslanishiga qarshi choralarni bajarishga kirishadi. "Bularning barchasida sizning xizmatlaringiz beqiyos. Aynan siz bir necha yildan beri tashkilotda ushbu mavzuni o‘rtaga tashlab kelmoqdasiz", — deya Parijda o‘tkazilgan taqdimot marosimida chiqish qilgan Ollandning so‘zlarini keltirgan Reyter agentligi. Faxriy Legion ordeni Napoleon Bonapart tomonidan 1802 yilda ta’sis etilgan. Bu orden Fransiya oldida ko‘rsatilgan xizmatlar uchun beriladi.